**פרויקט יהלום לשילוב ותמיכה בסטודנטים על הרצף האוטיסטי בתפקוד גבוה**

פרויקט יהלום מופעל על ידי השירות הפסיכולוגי שבהנהלת אלברטו מסצ'יאני, תחת דקאנט הסטודנטים בראשות פרופ׳ טובה מוסט. רכז הפרויקט הוא יואב ראובן.

מטרת הפרויקט היא יצירת תשתית אקדמית וחברתית לשילובם של סטודנטים המאובחנים על הרצף האוטיסטי בתפקוד גבוה, תוך מתן תמיכה וסיוע לכל סטודנט על פי צרכיו. הפרויקט מתמקד בסיוע להסתגלות ולהשתלבות בסביבה האקדמית והחברתית היומיומית, תוך שימת דגש על הקניית מיומנויות וכלים להתמודדות עצמאית בדרך לרכישת השכלה. הליווי מכוון לרכישת כישורי חיים במקביל ללימודים אקדמיים פורמליים, זאת במטרה לאפשר התפתחות אישית גם בשלבים שלאחר סיום התואר.

**למי מיועד הפרויקט?**

הפרויקט מיועד לסטודנטים מן המניין במסלולי לימודים שונים באוניברסיטת תל אביב, המאובחנים על הרצף האוטיסטי.

**התמיכה המוצעת למשתתפי הפרויקט:**

* התאמות בתנאי ההיבחנות, וכן תיווך מול סגל האוניברסיטה.
* חונכות חברתית פרטנית לליווי בשלבי ההסתגלות לאוניברסיטה, לרכישת כישורי חיים ולשיפור המיומנויות החברתיות. החונכות מתקיימת במהלך שנת הלימודים בהיקף של כשעה וחצי בשבוע.
* במידת הצורך, תמיכה אקדמית באמצעות חונכים (בתשלום).

**אופן הפנייה לקבלת תמיכה במסגרת הפרויקט:**

סטודנטים המעוניינים לקבל סיוע מטעם הפרויקט, מוזמנים לפנות לרכז התמיכה, יואב ראובן, בדוא"ל **assist@tauex.tau.ac.**il

הפונים יזומנו לשיחת היכרות, שבמהלכה תיבדק התאמתם לליווי ולתמיכה במסגרת הפרויקט. במעמד הפנייה, יש לצרף מסמכים המעידים על קשיים בתחום החברתי, הרגשי והאקדמי (אבחונים ואישורים רפואיים מתאימים).

לסטודנטים הצפויים להתחיל את שנה א׳ ללימודיהם, מומלץ לפנות במהלך כבר במהלך חודשי הקיץ, כדי להיעזר בסיוע כבר מתחילת שנת הלימודים.